كنيسة اسكندريه المصريه الارتودوكسيه (معروفه كمان باسم كنيسة الاسكندريه القبطيه الأرثوذكسيه; قبطى: Ϯⲉⲕ̀ⲕⲗⲏⲥⲓⲁ ̀ⲛⲣⲉⲙ̀ⲛⲭⲏⲙⲓ ̀ⲛⲟⲣⲑⲟⲇⲟⲝⲟⲥ |ti.eklyseya en.remenkimi en.orthodoxos|) هى اكبر كنيسه مسيحيه فى مصر, كنيسة اسكندريه المصريه انفصلت عن بقية الكنايس بعد مجمع خلقيدونيا سنة 451 م, و لحد دلوقتى الفروق الدقيقه فى علم اللاهوت اساسا عن طبيعة المسيح بتسبب انقسام الكنايس. الجذور التأسيسية لكنيسة اسكندريه المصريه الارتودوكسيه مبنية فى مصر لكن ليها وجود فى جميع أنحاء العالم عن طريق المهاجرين الأقباط. رئيس الكنيسه هوه بابا الاسكندرية و بطريرك عموم افريقيا عن كرسى القديس مرقس الرسولى. حوالي 95 ٪ من مسيحيين مصر بينتمو لكنيسة اسكندريه القبطيه الأرتودوكسية. حسب التقاليد الكنيسة القبطية الأرثوذكسية هى كنيسة اسكندرية اللى انشأها القديس مرقس الرسول والمبشر فى النص الاولانى من القرن الاول حوالى سنه 42 ميلادى على الرغم من ان فيه كنايس تانيه بتقول انها هى البطريركيات وبطاركة الاسكندرية, من بينها: الكنيسة الأرتودوكسيه اليونانيه فى اسكندريه الكنيسة القبطي الكاتوليكيه فى ااسكندريه الكنيسه اليونانيه الروم الملكيين الكاتوليك لانطاكيه واسكندريه والقدس الكنيسة القبطية ليها انجازات كتيرة ومعترف بيها, يعني مثلاً القديسة فيرينا القبطية الاقصرية هى اللى بشرت شعب سويسرا بالمسيحية وعلمتهم فن الطب, اصلهم كانوا شعوب بدائية.